《牧鱼轩》
明代·林弼

西山晓来雨，方池忽已盈。芳草漾微波，中有群鱼行。

晴轩一俯视，感我齐物情。嗟尔远灵沼，何以乐其生。

投食俱失时，插棘虞祸婴。幸免涸辙枯，恒恐校人烹。

江湖非不大，网罟纷纵横。逝将纵巨壑，待尔鳞鬣成。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。